Ֆրանչեսկո Պաոլո Տոստի

**Ֆրանչեսկո Պաոլո Տոստի** (), իտալացի կոմպոզիտոր, երգիչ, ուսուցիչ, անգլիական թագավորների արքունիքի երաժիշտ։

## Կենսագրություն
Ֆրանչեսկո Պաոլո Տոստին ծնվել է Իտալիայում՝ Իտալիայի փոքրիկ ափամերձ Օրտոնա քաղաքում, 1846 թվականի ապրիլի 9-ին, վաճառականի ընտանիքում, ընտանիքում նա հինգերորդ զավակն է։

Սկզբնական կրթությունը նա ստացել է Նեապոլում՝ Սան Պիետրո ին Մայելլա թագավորական քոլեջում: Երաժշտական ​​​​ուսումը նա ստացել է կոնսերվատորիայում: Սակայն, ծանր հիվանդության պատճառով, նա թողել է ուսումը և վերադարձել ընտանեկան տուն, որտեղ մի քանի ամիս գործնականում անկողնային վիճակում է եղել: Հիվանդության նահանջից հետո, Ֆրանչեսկո Պաոլո Տոստին, հուսահատված փողի կարիք ունենալով, որոշ ժամանակ անցկացրեց Անկոնայում, նախքան Հռոմում հաստատվելը: Հռոմում բախտը ժպտաց Տոստիին. նա հանդիպեց ժամանակի հայտնի դաշնակահար, դիրիժոր և կոմպոզիտոր Ջովանի Սգամբատիին, ով նրա համար դարձավ  լավ ընկեր, հովանավոր և խորհրդատու: Սգամբատիի խրախուսանքով Տոստին մասնակցեց համերգի, որին ներկա էր Սավոյայի արքայադուստր Մարգարիտան, որը հետագայում դարձավ Իտալիայի թագուհի:

Ապագա թագուհին հիացած էր Ֆրանչեսկոյի ելույթով և Տոստիին նշանակեց երգեցողության պրոֆեսոր, իսկ մի փոքր անց՝ Իտալիայի պետական ​​երաժշտական ​​արխիվի վարիչ։ Ֆրանչեսկո Տոստին երկար տարիներ համերգներ էր տալիս՝ կատարելով իր սեփական ստեղծագործությունները Լոնդոնում, Հռոմում և այլ եվրոպական քաղաքներում։

Տոստին շատ ժամանակ նվիրաբերեց դասավանդմանը սկզբում նա պալատական երգեցողության ուսուցիչ էր Իտալիայի մայրաքաղաքում։

1875 թվականին Ֆրանչեսկո Պաոլո Տոստին ժամանեց Անգլիա, որտեղ նա ծանոթացավ բարձր հասարակության հետ։ Տոստին դարձավ նորաձև սրահների մշտական ​​հաճախորդ և պալատական ​​երաժիշտ՝ երգեցողության ուսուցիչ։ 1880 թվականից նա երաժշտություն էր դասավանդում անգլիական արքունիքում։ Տոստիի համբավը մեծանում էր, և 1885 թվականին նա արդեն գրել էր Անգլիայի ամենանորաձև և ամենավաճառվող հիթերից մի քանիսը։ Լոնդոնում նա ստացավ պրոֆեսորի կոչում Լոնդոնի երաժշտության և դրամատիկական արվեստի ակադեմիայում, որտեղ նաև դասավանդում էր ուսանողներին։

1912 թվականին Ֆրանչեսկոն վերադառնում է Իտալիա, որոշելով իր կյանքի մեծ մասը անցկացնել իր հայրենիքում։

Ֆրանչեսկո Պաոլո Տոստին նա հանկարծամահ եղավ 1916 թվականի դեկտեմբերի 2-ին Հռոմում։

Տոստին 19-րդ դարի վերջի և 20-րդ դարի սկզբի իտալական կամերային վոկալ դպրոցի առաջատար ներկայացուցիչներից մեկն էր։ Կոմպոզիտորը համաշխարհային ճանաչում է ձեռք բերել իր բազմաթիվ կանզոնների, ռոմանսների, վոկալ զուգերգերի և նեապոլիտանական երգերի շնորհիվ։ Տոստին ունեցել է 150 երգեր և ռոմանսներ (հիմնականում հենված Իտալացի երաժիշտների խոսքերի վրա)։ Դրանցից մի քանիսը դարձել են ժանրի իսկական մարգարիտներ. այս գեղեցիկ մեղեդիները գոյատևել են իրենց ժամանակին և ավելի քան հարյուր տարի կազմել են աշխարհի բազմաթիվ օպերային երգիչների (հատկապես տենորների) երգացանկի ամենաազդեցիկ մասը՝ սկսած մեծ ժամանակակից Տոստի Կարուզոյից մինչև մեր ժամանակների վոկալիստները։

Տոստիի ամենահայտնի ստեղծագործությունների շարքում 20-րդ դարի ականավոր տենորների երգացանկի առումով, կան այնպիսի երգեր, ինչպիսիք են։

:* Ideale
:* L’alba sepàra dalla luce l’ombra
:* La Serenata
:* L’ultima canzone
:* Luna d’estate
:* Marechiare
:* Non t’amo più
:* Vorrei morire

Կառլո Բերգոնզին թողարկել է բացառապես Տոստիի ստեղծագործություններից բաղկացած ծրագրով սկավառակներ։, Խոսե Կարերաս և Լուիջի Ալվա։

## Ծանոթագրություններ


 
Կատեգորիա:20-րդ դարի դասական կոմպոզիտորներ
Կատեգորիա:Անգլիացի կոմպոզիտորներ
Կատեգորիա:Բրիտանացի երգահաններ
Կատեգորիա:Իտալացի երաժիշտներ
Կատեգորիա:Իտալացի երգահաններ
Կատեգորիա:Իտալացի երգիչներ
Կատեգորիա:Իտալացի կոմպոզիտորներ
Կատեգորիա:Իտալացի մանկավարժներ
Կատեգորիա:Օպերային երգիչներ